কিংফিশার এয়ারলাইন্সের চেয়ারম্যান মাল্যর বিরুদ্ধে মোট ১৭টি ব্যাংক থেকে ৯৮০০ কোটি টাকা ঋণ নিয়ে শোধ না-করার অভিযোগ রয়েছে। তাঁর বিপুল সম্পত্তি রয়েছে দেশে-বিদেশে। দেখে নিন হিসেব—
• কিং ফিশার ভিলা, গোয়া— প্রাসাদোপম বাড়ি। শহরের মূল সড়ক থেকে সমুদ্রতট পর্যন্ত ছড়ানো।
• ল্য গ্রাঁ জার্দো, ফ্রান্স— ফরাসি শব্দবন্ধটির অর্থ ‘দ্য গ্র্যান্ড গার্ডেন’ বা মারকাটারি বাগিচা। ফ্রান্সের সাঁ মার্গেরিৎ দ্বীপে অবস্থিত এই বাগানবাড়ির মূল্য আনুমানিক চার কোটি ৩০ লক্ষ ইউরো।
• ট্রাম্প প্লাজা কন্ডো, নিউ ইয়র্ক— আমেরিকার অন্যতম ব্যয়বহুল এই প্লাজায় একটি পেন্টহাউস। সান ফ্রানসিসকোয় বাড়ি, দক্ষিণ আফ্রিকায় একটি ‘গেম রিজার্ভ’।
• ‘ইন্ডিয়ান এমপ্রেস’ ইয়ট— ৩১১ ফুট ৮ ইঞ্চি দৈর্ঘ্যের এই জলযানে রয়েছে হেলিপ্যাড।
• গাল্ফস্ট্রিম প্রাইভেট জেট বিমান— ২০০টি লাক্সারি ভিন্টেজ গাড়ি— ফেরারি ১৯৫৫ ক্যালিফোর্নিয়া স্পাইডার, রোল্‌স রয়েস ১৯১৩ সিলভার গোস্ট, জাগুয়ার এক্সজে ২২০।
আরও পড়ুন 
‘কলকাতার ছেলে’ বিজয় মাল্য কংগ্রেসের, বিজেপিরও। জেনে নিন ১০ অজানা তথ্য